കാപ്പാട് - വിക്കിപീഡിയ

# കാപ്പാട്

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കാപ്പാട്
അപരനാമം: കപ്പക്കടവ്
കാപ്പാട്
വിക്കിമാപ്പിയ‌ -- 11.3850° N 75.7175° E
ഭൂമിശാസ്ത്ര പ്രാധാന്യം | പട്ടണം
രാജ്യം | ഇന്ത്യ
സംസ്ഥാനം | കേരളം
ജില്ല | കോഴിക്കോട്
ഭരണസ്ഥാപനങ്ങള്‍ |
' |
വിസ്തീര്‍ണ്ണം | ചതുരശ്ര കിലോമീറ്റര്‍
ജനസംഖ്യ |
ജനസാന്ദ്രത | /ച.കി.മീ
കോഡുകള്‍ • തപാല്‍ • ടെലിഫോണ്‍ | +
സമയമേഖല | UTC +5:30
പ്രധാന ആകര്‍ഷണങ്ങള്‍ |

കാപ്പാട് (തദ്ദേശീയര്‍ക്കിടയില്‍ കപ്പക്കടവ് എന്നും അറിയപ്പെടുന്നു) കേരളത്തിലെ കോഴിക്കോട് ജില്ലയിലെ ചരിത്രപ്രധാനമായ കടല്‍ത്തീരം ആണ്. പോര്‍ച്ചുഗീസ് കപ്പിത്താനായ വാസ്കോ ഡ ഗാമയുടെ നേതൃത്വത്തിലുള്ള കപ്പല്‍പ്പട 1498-ല്‍ ഇവിടെയെത്തി. ഡ ഗാമ ഇവിടെ കപ്പലിറങ്ങി എന്നപേരില്‍ ഈ തീരം പ്രസിദ്ധമായെങ്കിലും ഇവിടെനിന്ന് ഏതാനും നാഴിക വടക്കോട്ടുമാറി പന്തലായനികടപ്പുറത്താണ് ഇറങ്ങിയതെന്നാണ് ചരിത്രകാരന്‍മാര്‍ വിശ്വസിക്കുന്നത്. വിനോദസഞ്ചാരികളെ ആകര്‍ഷിക്കുന്ന കടല്‍ത്തീരവും പാറക്കെട്ടുകളുംകൊണ്ട് പ്രസിദ്ധമാണിപ്പോള്‍.

## [തിരുത്തുക] ചരിത്രം

പോര്‍ച്ചുഗീസ് നാവികനായ വാസ്കോ ഡ ഗാമ ഇവിടെ 1498 മെയ് 27-നു 170 നാവികരും ഒത്ത് കപ്പല്‍ ഇറങ്ങി. ഇന്ത്യയും യൂറോപ്പും തമ്മിലുള്ള നീണ്ടതും കോളിളക്കം നിറഞ്ഞതുമായ രാഷ്ട്രീയ ബന്ധത്തിന്റെ തുടക്കം ആയിരുന്നു അത്. ഇന്ത്യയിലെ സുഗന്ധവ്യഞ്ജനങ്ങളും സമ്പത്തുമായിരുന്നു പുരാതനകാലം മുതല്‍ക്കേ തന്നെ അറബികള്‍, ഫിനീഷ്യര്‍, ഗ്രീക്കുകാര്‍, റോമാക്കാര്‍, പില്‍ക്കാലത്ത് പോര്‍ച്ചുഗീസുകാര്‍, ഡച്ചുകാര്‍, ഇംഗ്ലീഷുകാര്‍, ഫ്രഞ്ചുകാര്‍ തുടങ്ങിയവരെ ഇങ്ങോട്ട് ആകര്‍ഷിച്ചത്.

വാസ്കോ ഡ ഗാമ കപ്പല്‍ ഇറങ്ങിയതിന്റെ ഓര്‍മ്മക്കായി സമീപകാലത്തുണ്ടാക്കിയ ഒരു ചെറിയ സ്മാരകം ഇവിടെ ഉണ്ട്. “വാസ്കോ ഡ ഗാമ ഇവിടെ കപ്പക്കടവില്‍ 1498ല്‍ കപ്പല്‍ ഇറങ്ങി” എന്ന് ഈ സ്മാരകത്തില്‍ എഴുതിയിരിക്കുന്നു.“വാസ്കോ ഡ ഗാമയുടെ യാത്ര യൂറോപ്യന്മാര്‍ക്ക് മലബാര്‍ തീരത്തേക്ക് സമുദ്രമാര്‍ഗ്ഗം നല്‍കി. ഇന്ത്യയിലെ 450 വര്‍ഷത്തോളം നീണ്ട യൂറോപ്യന്‍ അധിനിവേശത്തിനും ഇത് കാരണമായി. വാസ്കോ ഡ ഗാമ കപ്പല്‍ ഇറങ്ങുമ്പോള്‍ കോഴിക്കോട് ഭരിച്ചിരുന്നത് ശക്തരായ സാമൂതിരിമാര്‍ ആയിരുന്നു. മലബാര്‍ അന്ന് സുഗന്ധവ്യഞ്ജനങ്ങള്‍, കാലിക്കോ പട്ടുതുണികള്‍ എന്നിവയ്ക്ക് പ്രശസ്തമായിരുന്നു.

## [തിരുത്തുക] എത്തിച്ചേരാനുള്ള വഴി

- ഏറ്റവും അടുത്തുള്ള റെയില്‍‌വേ സ്റ്റേഷന്‍: കോഴിക്കോട്, 16 കിലോമീറ്റര്‍ അകലെ.
- ഏറ്റവും അടുത്തുള്ള വിമാനത്താവളം: കരിപ്പൂര്‍ അന്താരാഷ്ട്ര വിമാനത്താവളം, കോഴിക്കോട് പട്ടണത്തില്‍ നിന്നും ഏകദേശം 23 കിലോമീറ്റര്‍ അകലെ.

തിരുവാങ്ങൂര്‍ ഹയ്യര്‍ സെക്കന്ററി വിദ്യാലയം (ഈ പ്രദേശത്തെ ഏറ്റവും പുരാതനമായ വിദ്യാലയമാണ് ഇത്), ഇലാഹ്യ ഹയ്യര്‍ സെക്കന്ററി വിദ്യാലയം, എന്നിവയാണ് ഇവിടെയുള്ള പ്രധാന വിദ്യാഭ്യാസ സ്ഥാപനങ്ങള്‍ . തിരുവങ്ങൂര്‍ നരസിംഹക്ഷേത്രം കാപ്പാടുനിന്നു മൂന്നു കിലോമീറ്റര്‍ കിഴക്കോട്ടു മാറി ദേശീയ പാതയുടെ അരികില്‍ സ്ഥിതിചെയ്യുന്നു.

## [തിരുത്തുക] വിനോദസഞ്ചാരം

വിനോദസഞ്ചാര കേന്ദ്രമായി കാപ്പാടിനെ പരിഗണിക്കുന്നു. സുന്ദരവും വിസ്തൃതവുമായ കടല്‍ത്തീരമുണ്ട് ഇവിടെ. കടല്‍ത്തീരത്തുള്ള പാറക്കെട്ടിനുമേല്‍ 800 വര്‍ഷം പഴക്കം ഉണ്ടെന്നു വിശ്വസിക്കുന്ന ഒരു ക്ഷേത്രമുണ്ട്.

## [തിരുത്തുക] അവലംബം

- കാലിക്കട്ട് . നെറ്റ്

## [തിരുത്തുക] വിമര്‍ശനങ്ങള്‍

കേരള വിനോദസഞ്ചാരവികസന കോര്‍പ്പറേഷന്‍ നിര്‍മ്മിച്ചതും കരാറടിസ്ഥാനത്തില്‍ സ്വകാര്യസ്ഥാപനമായി നടക്കുന്നതുമായ ഒരു ഹോട്ടല്‍ ഇവിടെയുണ്ട്. വിനോദസഞ്ചാരം വികസിക്കുന്നതിനോടു നാട്ടുകാര്‍ക്ക് വലിയ താത്പര്യമില്ല എന്ന് ആരോപണം ഉണ്ട്. മിഥുനങ്ങളുടെ പ്രണയചേഷ്ടകള്‍ ധര്‍മ്മഭ്രംശം ഉണ്ടാക്കുന്നു എന്നാരോപിച്ച് മിഥുനങ്ങളെ ഭീഷണിപ്പെടുത്തി തിരിച്ചയച്ച ചില സംഭവങ്ങള്‍ സമീപകാലത്തായി രേഖപ്പെടുത്തിയിട്ടുണ്ട്.

കോഴിക്കോട്ടെ പ്രധാന സന്ദര്‍ശന സ്ഥലങ്ങള്‍‍

എസ്.എം. തെരുവ്• കല്ലായി• കാപ്പാട്• ബേപ്പൂര്‍• തുഷാരഗിരി• കീര്‍ത്താട്സ്• മാനാഞ്ചിറ മൈതാനം• തളിയമ്പലം• കടലുണ്ടി• കോഴിക്കോട് ബീച്ച്• കുഞ്ഞാലിമരക്കാരുടെ വീട്• ഒതേനന്റെ വീട്• കുറ്റിച്ചിറ മോസ്ക്• വി.കെ. കൃഷ്ണമേനോന്‍ മ്യൂസിയം• സി.എസ്.ഐ. പള്ളി• കക്കയം• തിക്കൊടി• പെരുവണ്ണാമുഴി• വെള്ളരി മല

| കേരളത്തിലെ സ്ഥലങ്ങളുമായി ബന്ധപ്പെട്ടുള്ള ഈ ലേഖനം അപൂര്‍ണ്ണമാണ്‌. ഇതു പൂര്‍ത്തിയാക്കാന്‍ സഹായിക്കുക.

Retrieved from "http://ml.wikipedia.org../../../%E0%B4%95/%E0%B4%BE/%E0%B4%AA/%E0%B4%95%E0%B4%BE%E0%B4%AA%E0%B5%8D%E0%B4%AA%E0%B4%BE%E0%B4%9F%E0%B5%8D.html"

സൂചികകള്‍: കേരളത്തിലെ കടല്‍ത്തീരങ്ങള്‍ | അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English